Koostis:  200 g võid  2 dl suhkrut  3 muna  3 dl nisujahu  2 tl küpsetuspulbrit  2 tl vanillisuhkrut  2 sl kakaopulbrit  3 sl piima    Valmistamine:  Klopi pehme või suhkruga vahule. Lisa hoolega kloppides ükshaaval munad.  Sega jahu, küpsetuspulber ja vanillsuhkur esmalt  omavahel, siis lisa õrnalt segades muna-suhkru-võivahule.  Pane veerand tainast eraldi kaussi, lisa sellele kakaopulber ja piim.  Tõsta võitatud ja riivsaiaga ülepuistatud või pabervormidega vooderdatud muffinivormidesse kõigepealt õhuke kiht heledat tainast. Siis lisa supilusikatäis tumedat tainast, peale tõsta ülejäänud hele tainas. Tee lusikaga iga tainaportsu keskele kerge süvend, et kihid veidi seguneksid.  Küpseta 200-kraadises ahjus 20-25 minutit.